หุ้นโซลปิดบวก 0.20% จากแรงซื้อเก็งกำไร
หุ้นโซลปิดบวก 0.20% จากแรงซื้อเก็งกำไร
11 ส.ค. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ต่อเนื่องเป็นวันที่ 6 จากแรงซื้อเก็งกำไร อย่างไรก็ตามตลาดปรับตัวขึ้นในกรอบจำกัด โดยได้รับแรงกดดันจากราคาน้ำมันที่ปรับตัวลง ในขณะที่นักลงทุนซึมซับผลการประชุมของธนาคารกลางเกาหลีใต้ (BOK) ซึ่งมีมติคงอัตราดอกเบี้ยระดับต่ำสุดเป็นประวัติการณ์ ซึ่งสอดคล้องคาดการณ์ของตลาด
ดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 4.16 จุด หรือ +0.20% ปิดที่ 2,048.80 จุด โดยมีปริมาณการซื้อขายปานกลาง 342 ล้านหุ้น มูลค่า 4.42 ล้านล้านวอน (4 พันล้านดอลลาร์) โดยมีหุ้นลบมากกว่าหุ้นในสัดส่วน 419 ต่อ 370
ธนาคารกลางเกาหลีใต้มีมติคงอัตราดอกเบี้ยนโยบายที่ 1.25% ซึ่งเป็นระดับต่ำสุดเป็นประวัติการณ์ โดยคณะกรรมการกำหนดนโยบายของธนาคารกลางยังไม่มีการปรับเปลี่ยนอัตราดอกเบี้ย จนกว่าทิศทางเศรษฐกิจจะมีความชัดเจนมากขึ้น